हाउस ऑफ़ डेविड में अब तक…
जब मैं जवान था, तो मेरे पास कुछ रत्न थे।
तुम्हारी माँ को वे बहुत पसंद थे। तो, मैंने उसके लिए यह बनवाया।
उम्मीद है हर कोने की जाँच करके देख लिया होगा कि कहीं बिच्छू न हों।
हमें सावधानी से उन्हें मार डालना चाहिए।
अगर वहाँ मुझे प्यार मिलता है, तो जब तक मौका है मैं उसे गले लगाऊँगा।
जोनाथन। तुम यहाँ क्या कर रहे हो?
डेविड, मुझे आज तक कभी चुना नहीं गया है।
मीखाल की तरह मैं भी एक बेहतर कल की हक़दार हूँ।
एक एहसान करो, बस मुझे शर्मिंदा मत करो।
मुझे बताओ, जूडाह के पुत्र…
क्या तुम्हारी अंतरात्मा आज भी उस
मासूम परिवार के ख़ून से रंगी है जिसे बेरहमी से मारा था?
यहाँ से चले जाओ, बेटा। भागो!
आजकल लगता है कि तुम सिर्फ़ दुश्मन से नहीं लड़ रहे हो।
अगर उनका बस चले तो वे उस लड़के को ताज पहना दें।
वह एक ख़तरा है। आप यह समझने से इनकार क्यों कर रहे हो?
महाराज।
डेविड।
मैं मीराब से शादी नहीं करूँगा।
जो करना पड़े, कीजिए।
एक तुम ही हो जो सबसे ऊँचे की शरण में रहते
और सर्वशक्तिमान की छाया में रहते
वह तुम्हें अपने पंखों में रखेंगे
और तुम उनके पंखों में शरण लोगे
मैं यहोवा के बारे में कहूँगा
जो मेरा आश्रय और मेरी मज़बूती हैं
मैं यहोवा के बारे में कहूँगा…
अगर डेविड अपने राजा की कृपा के लिए एहसानमंद नहीं है, तो उसे जाना होगा।
उसे राज्य से निकालकर बेथलेहेम की पहाड़ियों में भेज दो। वापस कंगाली में!
और फिर क्या होगा?
आपने ही उसे इतना सर पर चढ़ाया है।
अगर उससे वह जगह छीन ली, तो लोग आपको दोषी ठहराएँगे, उसे नहीं।
नहीं, महाराज। आपके हाथ बँधे हुए हैं।
एक राजा के हाथ कभी बँधे नहीं होते!
इसका एक और हल है।
दरवाज़ा बंद कर दो और हमें अकेला छोड़ दो।
डेविड को जो चाहिए, उसे दे दो।
उसे मीखाल से शादी करने दो।
लेकिन केवल तब जब वह एक आख़िरी मुहिम पूरा कर ले।
ऐसी मुहिम जो उसकी काबिलियत साबित करेगी, जिसके बदले में उसे उसका हाथ मिलेगा।
ऐसी मुहिम जिससे वह बचकर नहीं लौटेगा।
महारानी, वह लड़का इस राजघराने का सेवक है।
वह हमारी प्रजा के लिए प्रेरणा है।
तो उसे प्रेरणा बनने दो।
एक आख़िरी बार।
दैत्य संहारक हमारे दुश्मनों के हाथों शहीद होकर मरेगा।
हमारे देश को एक ऐसे दिग्गज की कहानी के साथ छोड़ जाएगा जिसे वे नम आँखों से याद करेंगे…
और फिर जल्द भूल जाएँगे।
महाराज,
अगर हम इस मंसूबे में नाकामयाब हुए तो बहुत ख़तरा पैदा हो जाएगा।
तो नाकामयाब मत होना, आबनर।
पर मैं उस लड़के की परवाह करता हूँ।
मैं जानती हूँ।
लेकिन डेविड हर दिन और ताक़तवर होता जा रहा है,
और जल्द ही, आप उसे क़ाबू में नहीं कर पाओगे।
मेरे महाराज…
मेरे स्वामी…
मेरी बात मानिए, जैसे कि आप हमेशा मानते हैं।
अपने राजसिंहासन की ख़ातिर
और हमारे परिवार के भविष्य के लिए…
डेविड को मरना ही होगा।
हाउस ऑफ़ डेविड
आइन नेटा गाँव गिबियाह की पहाड़ियाँ
तुम्हें देखकर लगता है यह बहुत मुश्किल है।
मैं मानता हूँ, मेरे पास ज़्यादा तजुर्बा नहीं है।
यह एक राजकुमार के रोज़मर्रा के कामों में से एक नहीं है?
समझ गया तुम्हें यह जगह क्यों पसंद है।
जोनाथन।
तुम यहाँ क्यों आए हो?
तुम्हारा हाथ माँगने।
-जोनाथन… -मुझे अफसोस है कि मैं
तुम्हारे भाई को बचा नहीं सका।
और तुमने सही कहा था।
-मैं लोगों की जान लेता हूँ। मैं… -तुम्हें दोष देना नाइंसाफ़ी थी।
और मुझे पता है कि तुम्हारे साथ लड़ना मेरे भाई के लिए गर्व की बात थी।
पर चाहे मैं इसे जितना भी समझूँ, मैं तुम्हारी ज़िंदगी नहीं जी सकती।
तो हम अपनी नई दुनिया बसाएँगे।
तुमसे प्यार करता हूँ।
तुमने केवल मेरे जिस्म के ज़ख्म नहीं भरे।
मैं तुम्हारे बिना अपने कल की कल्पना भी नहीं कर सकता। वह नहीं करना चाहता।
तुम इज़राइल के युवराज हो।
चाहे तुम्हें यह रास आए या नहीं, एक दिन तुम राजा बनोगे।
-और मैं रानी नहीं बनना चाहती। -अगर ऐसा न हुआ तो?
-क्या न हुआ? -मैं राजा न बना।
पर तुम बनोगे।
मुझे तुम्हें एक राज़ बताना है।
क्या तुम मुझपे हँसने आये हो?
मैं माफ़ी माँगने आया हूँ।
ठेस नहीं पहुँचाना चाहता था।
अगर तुम्हारे धोखे से ठेस पहुँचती तब तुम मेरे लिए मायने रखते।
साथ ही, पिताजी शायद तुम्हें देश से निकालकर मिस्र भेज देंगे।
या शायद तुम्हें एक सौ घोड़ों के पीछे बाँधकर तुम्हें तब तक घसीटेंगे जब तक
-तुम मौत की भीख न माँगो… -मीराब…
…या तुम्हें नपुंसक बना देंगे।
ये सही रहेगा। उनसे ख़ुद इसकी सिफ़ारिश करूँगी।
-काश मैं तुम्हें समझा पाता… -सफ़ाई देने की कोई ज़रूरत नहीं है।
हमने सबके सामने समझौता किया था…
समझौता शादी करने की वजह नहीं है।
-यह हम दोनों पर ज़्यादती थी। -मुझसे ज़्यादती की बात मत करो।
मैंने तुमसे बस एक चीज़ माँगी थी।
एक चीज़। "मुझे शर्मिंदा मत करना।"
और अब तुमने हम दोनों को शर्मिंदा कर दिया।
तुमने अपनी मनमानी के लिए उस इंसान को चुनौती दी जिसने तुम्हें मशहूर बनाया,
और परवाह भी नहीं की कि तुमने किसे आहत किया।
और अब… तुम इसका नतीजा भुगतोगे।
अलविदा, डेविड। तुम्हें कोई याद नहीं करने वाला।
सैमुअल ने डेविड को चुना,
उस चरवाहे को,
इज़राइल का अगला राजा बनने के लिए?
हाँ।
तुम्हारे पिता को यह मालूम नहीं है?
-नहीं। -तो, अगर उन्हें मालूम पड़ गया…
-मीखाल का क्या, क्या उसे पता है? -केवल मैं जानता हूँ। और अब तुम।
मुझे पहले बता देना चाहिए था कि मुझे झूठ बोलना नहीं आता।
मुझे माफ़ कर दो।
मुझे यह क्यों बता रहे हो?
क्योंकि ईश्वर की अपनी लीला है।
और यह बात साफ़ है कि मैं राजा नहीं बनने वाला हूँ।
मुझे अफ़सोस है।
नहीं।
मैंने अपनी पूरी ज़िंदगी
दूसरे आदमियों को अपना मुकद्दर बनाते-सँवारते देखा है,
जबकि मेरा मुकद्दर मेरे सामने
पहले से ही तय हो रखा था।
अब जबकि ईश्वर ने डेविड को चुना है।
और न जाने क्यों,
मुझे एक तरह की…
राहत महसूस हो रही है।
मैं आज़ाद महसूस कर रहा हूँ।
शायद अपनी ज़िंदगी में पहली बार।
पर मुझे जूनून ढूँढने की ज़रूरत नहीं पड़ी।
क्योंकि जूनून ने खुद ही आकर मुझे ढूंढ लिया है।
तो, मुझसे शादी कर लो।
कब?
आज।
यहाँ।
बस ईश्वर और तुम्हारे रिश्तेदारों की मौजूदगी में।
मुझे जो भी चाहिए वह यहाँ है।
क्या तुम्हें पता है कि तुम इस घर में कैसा तूफ़ान लेकर आए हो?
मुझसे सच बोलना।
तुमने मीराब से शादी करने से इनकार कर दिया क्योंकि तुम मीखाल को चाहते हो, है न?
हाँ।
और तुम इस प्यार की ख़ातिर कुछ भी कर सकते हो, है न?
जान भी दे सकते हो?
हाँ।
मैंने अपने प्यार से शादी की थी।
जब मैं लगभग तुम्हारी उम्र का था।
फिर तो आप समझते होंगे।
मैं समझता हूँ।
और मैं समझौता करने के लिए तैयार हूँ।
मैं तुम्हें मीखाल से शादी करने की इजाज़त दूँगा
क्योंकि तुम उससे प्यार करते हो।
लेकिन उससे पहले…
तुम्हें मेरे लिए अपनी वफ़ादारी का सबूत देना होगा।
मैं कुछ भी करूँगा।
मैं आपके लिए कोई भी युद्ध लड़ने को तैयार हूँ।
गाथ में फ़िलिस्तीनी भट्टी है।
जहाँ वे लोहे से हथियार बना रहे हैं।
उसे तबाह कर दो।
उसे जलाकर राख कर दो।
समझिए यह काम हो गया।
यह इतना आसान नहीं होगा।
वह एक ऊंचाई पर बना सुरक्षित किला है।
वे बहुत दूर से तुम्हारी सेना को आते हुए देख लेंगे।
मैं अपने सबसे कुशल सैनिकों को ले जाऊँगा।
तुम केवल इतना ही नहीं करोगे।
उन्होंने मेरे गाँवों में लूटपाट मचाई, मेरे लोगों का कत्ल किया।
उसके बदले में…
तुम ख़ुद सौ फिलिस्तीनियों को मारोगे
और उनके खतने के सबूत मुझे दोगे।
यह तुम्हें शादी के लिए मेरी बेटी के हाथ के लायक़ बनाएगा।
महाराज, मैं मीखाल के साथ के लिए एक हज़ार को भी मारने के लिए तैयार हूँ।
तो ईश्वर तुम्हारा साथ दें।
पर डेविड…
मोहब्बत एक चीज़ होती है, वफ़ादारी दूसरी चीज़।
तुम इसका ज़िक्र किसी से नहीं कर सकते।
ख़ासकर मीखाल से।
आपको शिकायत का मौका नहीं दूँगा।
शुक्रिया।
डेविड।
जाने से पहले…
मेरे लिए एक धुन बजाओगे?
जोनाथन।
सॉल के पुत्र।
आज तुमने हमारे खानदान की इज़्ज़त बढ़ा दी है…
हमारे इन दो घरानों को एक करके
और मेरी पोती, सारा को अपनाकर…
अपनी पत्नी के रूप में।
क्योंकि आपने मुझे ऊपर उठाया है
और आपने उन लोगों को मेरे ऊपर खुशी नहीं मनाने दी
जो मेरे दुश्मन हैं
और मेरे ईश्वर
मेरे ईश्वर
मुझे आनन्दित कर दीजिए
अपनी मौजूदगी में
मेरे ईश्वर
मेरे प्रभु
मेरे मालिक
मेरा भला ज़रूरी नहीं है
हमेशा की तरह बहुत सुंदर गाया।
परमेश्वर तुम्हारे साथ रहें, बेटा।
तुमने जो किया वह बेवकूफ़ी है।
और बहादुरी भी।
पर ज़्यादातर बेवकूफ़ी ही।
मीखाल, मैं तुमसे एक सवाल पूछ सकता हूँ?
अगर हम अब भी शादी कर सकते तो…
तुम मुझसे शादी करतीं?
डेविड, हम इस बारे में बात कर चुके हैं। हमारी शादी नहीं हो सकती।
अगर हम कर पाते, तो।
तुम मुझसे यह क्यों पूछ रहे हो? अब क्यों?
अगर मैं और कुछ कह पाता, तो बता देता, पर बस हाँ या न में जवाब दो।
हाँ। पर डेविड, इससे हालात नहीं बदलने वाले…
बस मुझ पर भरोसा रखो।
मैं वापस आता हूँ।
-वापस? -हाँ।
-कहाँ से वापस आओगे? -मैं वापस आऊँगा।
डेविड।
मेरे राज्य में ऐसी अंगूरी शराब और कहाँ मिल सकती है।
यह काफ़ी दमदार है।
जिसमें दम है, वही दमदार चीज़ को पहचान सकता है।
यह पूछने में डर लग रहा है
कि यह किस चीज़ से बनी है।
न ही पूछें तो बेहतर है।
यकीनन सैमुअल की बातें तुम्हें अंदर ही अंदर खा नहीं रही होंगी।
दीमक की तरह।
हम दोनों ही इस जानलेवा बीमारी से जूझकर निकले हैं।
लेकिन मैं अपने दुश्मनों पर अपनी तलवार चलाता हूँ, ख़ुद पर नहीं।
मैं इसी तरह उससे बचकर निकला था।
तो, अगर अब ईश्वर आपको तकलीफ़ नहीं दे रहे,
तो कौन दे रहा है?
डेविड।
मैं पूछना चाहूँगा कि तुम यह कैसे जानते हो।
मैं सुनता हूँ, चीज़ों पर ग़ौर करता हूँ।
लेकिन मैं आपको एक किस्सा बताता हूँ।
एक वक़्त पर मैं एक आदमी को जानता था।
उसने एक शेर पाल रखा था। शानदार जानवर।
वह उसे अपने हाथों से खाना खिलाता, सबसे बेहतरीन गोश्त।
और इसकी वजह से शेर उसे बहुत चाहता था।
फिर एक दिन, उसने तय किया कि उसे कुछ ऐसा चखना है जो…
और भी लज़ीज़ हो।
वह वक़्त आया, शेर को मरना पड़ा।
तुम्हारे दोस्त हैं?
बहुत सारे दोस्त हैं।
फिलिस्तिया में?
फिलिस्तिया?
मैं भी सुनता हूँ। चीज़ों पर ग़ौर करता हूँ।
उन्हें एक पैगाम भेजो।
पर डोएग, यह याद रखना कि तुमने किसका नमक खाया है।
हमेशा याद रखूँगा, महाराज।
क्या तुम्हारी अंतरात्मा आज भी
उस मासूम परिवार के ख़ून से रंगी है जिसे तुमने बेरहमी से मारा था?
एलिअब, इसे समझाओ! तुम मुझे जानते हो!
हे भगवान, रहम करो!
एलिअब, बोलो न!
तो, तुम कत्लेआम करते हुए राजगद्दी तक पहुँचना चाहते हो, हाँ?
अपनी आवाज़ नीची रखो।
वे हमारे दुश्मन हैं, एलिअब।
अब मन में सवाल उठने लगे हैं कि कौन दुश्मन और कौन नहीं।
नहीं। तुम यहीं रहोगे।
अच्छा?
तुम मेरे बिना युद्ध लड़ोगे?
मरने का इरादा है क्या?
नहीं।
पर तुम्हारा ज़रूर है।
मैं देखता हूँ तुम हर युद्ध में किस तरह से लड़ते हो।
न हुक्म मानते हो, न ही कोई तर्क।
तुम अपने आसपास सबकी जान ख़तरे में डालते हो।
तुम ही अपनी मौत की वजह बनोगे, भाई।
पर मेरी कमान में नहीं।
डेविड। एलिअब कहाँ है?
एलिअब हमारे साथ नहीं जाएगा।
-नहीं? -ए, डेविड।
यूराया।
अपनी तलवार दिखाओगे?
ठीक है।
तुम्हारे लिए, सेनापति।
हमारे नए लोहार ने अभी-अभी लोहे से गढ़कर बनाई है।
यह अब तुम्हारी है।
बहुत ख़ूब।
शुक्रिया, यूराया। चलो इसका सही इस्तेमाल करते हैं।
सफ़र शुरू करते हैं।
हुज़ूर। एक पैगाम आया है।
कहाँ से?
इज़राइल से।
आप कहाँ खोए हुए हैं, महाराज?
क्योंकि आप यहाँ मेरे साथ नहीं हैं।
मैं हूँ।
मैं यहीं हूँ।
मैं और कहीं नहीं रहना चाहता।
मैं आपसे कुछ माँग सकती हूँ?
जब डेविड और मीखाल की शादी होगी,
तो बहुत ही आलीशान जश्न होगा।
क्या आप मुझे शामिल होने देंगे?
एक मुलाज़िम के तौर पर नहीं,
पर एक मेहमान के तौर पर।
मेरी जान…
मैंने ऐसा किया तो इस घर में कई लोग बहुत नाराज़ हो जाएँगे।
हाँ। बेशक।
मैं समझती हूँ।
केज़िया।
मेरी जान।
मैं किसी न किसी तरह से इसकी भरपाई ज़रूर करूँगा।
मेरी ज़िंदगी में तुमने जो अपनी रोशनी बिखेरी है, उसके लिए।
खड़ी मत हो।
मेरे पति के कदमों के पास बैठी रहो।
तुम्हें क्या चाहिए, अहिनोहम?
हमारा बेटा वापस आ गया है।
एक ख़बर के साथ।
-अच्छा? -हाँ।
वह आ गए।
रात के कपड़ों में?
जोनाथन।
तुम्हें देखकर अच्छा लगा।
पिताजी।
हमारे पास एक ख़बर है।
तुम शादी कर रहे हो, है न?
नहीं।
हमने शादी कर ली है।
क्या? कब?
बेशक कर ली होगी।
जोनाथन, बधाई हो।
हमारे भावी राजा को उसकी ख़ूबसूरत रानी मिल गई।
पर यह शादी जायज़ नहीं है।
तो हम इसे जायज़ बनाएँगे।
ख़ुशी मनाने के लिए एक दावत रखनी चाहिए।
बहुत नीचे है।
और दो।
उन्हें देखो। देख रही हो?
वे ख़ुश दिखने की कितनी कोशिश कर रहे हैं।
बड़े अफ़सोस की बात है।
तुम्हारे दिमाग़ में क्या खिचड़ी पक रही है, बहना?
बहुत अच्छी बात है, पता है?
इतना सब होने के बावजूद, वे एक-दूसरे से प्यार करते हैं
और उन्होंने एक साथ रहने का तरीका ढूँढ़ लिया है।
मुझे माफ़ कीजिए।
दावत का मज़ा लीजिए।
मुझे इजाज़त देंगी?
मैं अभी आया।
माँ।
मैं जानता हूँ आपने मेरे लिए यह सपना नहीं देखा था।
पर मैं उससे बेइंतहा मोहब्बत करता हूँ।
और मैं यह अपनी रूह से महसूस करता हूँ।
ईश्वर ने मेरे लिए यही चुना है।
अगर तुम उससे सच्ची मोहब्बत करते हो…
तो मैं कैसे ख़ुश नहीं होऊँगी?
मेरा बच्चा।
जाओ, मज़े करो।
हम आधे राशन के साथ कैसे लड़ेंगे?
तुम्हारे लिए राशन कम ही पड़ जाता है, दोस्त।
हाँ, डेविड।
डेविड, हमें हमेशा महल छोड़कर क्यों जाना पड़ता है?
इस बार कहाँ जा रहे हैं?
गाथ के पास एक लोहे की भट्टी को तबाह करने।
बस हम तीस लोग ही क्यों?
वह बहुत ऊँचाई पर और किलाबंद है।
और एक हज़ार की फ़ौज के बजाय अपने सबसे काबिल सैनिकों के साथ
मैं ज़्यादा कुछ हासिल कर सकता हूँ।
हाँ।
"सबसे काबिल सैनिक।"
मैं इसीलिए यहाँ हूँ।
तुम इसलिए यहाँ हूँ क्योंकि इसके भाई हो।
यूराया, तुम काफ़ी घूम चुके हो, है न?
यह सही है।
मैं एक हित्ती हूँ। मैं यहाँ बचपन में मिस्र से व्यापार करने आया था।
तुम मिस्र देख चुके हो?
हाँ, और महान सागर को भी, अबीनाडाब।
ए, मुझे मिस्र की औरतों के बारे में बताओ।
यहाँ की औरतों जितनी ख़ूबसूरत नहीं होतीं।
तुमने यहाँ रुकने का फ़ैसला कैसे किया, यूराया?
इज़राइल में?
चूँकि हमारे भगवान पत्थर के बने थे
और तुम्हारा भगवान असली है।
आपकी दरियादिली के लिए शुक्रिया।
इस परिवार का हिस्सा बनना मेरी खुशनसीबी है।
मैंने उसके चेहरे पर कभी ऐसी ख़ुशी नहीं देखी।
खुशनसीबी तो हमारी है।
मैं नए जोड़े के नाम जाम टकराना चाहूँगी।
मेरे प्यारे भाई जोनाथन के लिए,
जिसने मोहब्बत के लिए शादी करने का बहादुरी भरा और काबिल-ए-तारीफ़ फ़ैसला लिया।
उम्मीद करती हूँ जैसा बड़े-बूढ़े कहते हैं, यह रिश्ता उतना ही ख़ूबसूरत हो, भाई।
ढेर सारी ख़ुशियों और कभी न कम होने वाले प्यार से भरा।
उम्मीद है तुमसे सही जोखिम लिया।
तो…
-यह जाम राजकुमार के नाम! -राजकुमार के नाम!
राजकुमार के नाम!
मैंने वाकई ऐसा किया?
मुझे अब शराब छोड़ने का मलाल हो रहा है।
मीराब, देखो।
खैर, लगता है कोई ऊपर उठने की कोशिश कर रहा है।
हम सब महाराज की मर्ज़ी मुताबिक जीते हैं।
कुछ दूसरों से ज़्यादा।
आपने हमारे बेटे के जश्न में अपनी रखैल को बुलाया?
नहीं, मैंने नहीं बुलाया।
तो उसे यहाँ से जाने का हुक्म दो।
इसी वक़्त।
केज़िया।
मेरे ख़याल से तुम ही ज़िम्मेदार थीं
मेरे बेटे और उसकी ख़ूबसूरत बीवी को एक साथ लाने के लिए।
जी, महाराज।
वह बहुत अच्छी उपचारक है।
बेशक।
फिर तो हमें इसके लिए तुम्हारा शुक्रिया अदा करना चाहिए।
कभी ये मामूली नौकरानी थी…
अब एक सम्मानित मेहमान।
आओ हमारे साथ बैठो।
एक कुर्सी लेकर आओ!
उसमें थोड़ी भी शर्म नहीं है।
उसने माँ का हार पहना हुआ है।
-मेरे ख़याल से वह उस पर जँच रहा है। -एश्बाल।
नौकरानी को दोष मत दो।
वह वही कर रही है जो उसे करना चाहिए। जान बचाने की कोशिश।
सच कहूँ तो, मुझे काफ़ी ताज्जुब हुआ।
नहीं, वह किसी न किसी तरह से उन्हें बहला-फुसला रही होगी।
मीखाल, यह बंद करो।
क्या बंद करूँ?
उनकी तरफ़दारी करना।
मैं उनकी तरफ़दारी नहीं कर रही।
तुम्हें लगता है हमें नहीं पता कि क्या चल रहा है?
उन्होंने मेरी शादी क्यों तोड़ दी?
नहीं, उसमें मेरा कोई हाथ नहीं था। तुम यह जानती हो।
बेशक नहीं होगा।
-मीराब, मैं कसम खाती हूँ… -रहने दो।
बस करो। और कुछ बोलने की ज़रूरत नहीं है।
मुझे फ़र्क नहीं पड़ता। वाकई नहीं पड़ता।
मैं…
पता नहीं मैंने तुम्हारी बात क्यों सुनी।
-मीराब, रुको! -मीराब।
अच्छा। मैं जाती हूँ।
बेत हाइश फ़िलिस्तीनी लोहारखाना
क्या लगता है, सेनापति?
आधे दर्जन पहरेदार हैं। मुमकिन है कि अंदर और होंगे।
इतनों से हम निपट सकते हैं।
फिर भी ऐसी जगह पर जितने होने चाहिए, उससे कम लग रहे हैं।
अपनी-अपनी जगह पर जाओ।
तुम्हारे अंदाज़े से उन्हें मुझे भुलाने में कितना वक़्त लगेगा?
यह मुमकिन नहीं है।
एक बात बताओ।
मुझमें ऐसी क्या कमी है कि मुझे कभी चुना नहीं जाता?
क्योंकि मुझे ज़िंदगी ने बार-बार यही सिखाया है।
मैंने कोशिश ही क्यों की?
सबको वह मिल जाता है जो वे चाहते हैं।
एश्बाल को भी मिल गया।
और तुम?
तुम तो शादी भी नहीं करना चाहती थीं।
फिर भी तुम यहाँ हो।
वहाँ से दूर हटो। तुम काँप रही हो। आओ।
मीराब।
आओ।
आ जाओ।
मुझे पहले ही अपने पिता को खोने का ग़म है।
मुझे तुम्हें भी खोने का ग़म नहीं चाहिए।
मुझे माफ़ कर दो।
मैं बहुत थक गई हूँ।
-मुझे एक जाम चाहिए। राजकुमार। -एलिअब।
एश्बाल।
-स्वागत है। -तुम्हारे भाई को बधाई देने आया हूँ।
हाँ।
कुछ गड़बड़ है।
तुम डेविड के साथ क्यों नहीं हो?
आबनर ने मुझे नहीं भेजा।
पिताजी ने उसे उनके सैनिकों के बिना कैसे भेज दिया?
योआब?
यह मुझ पर छोड़ दो।
योआब।
क्या यह एक चमगादड़ है?
हुआ करता था।
और तुम अपने कबूतर कहाँ रखते हो?
मैंने तुम्हें देखा।
मैं बस अपने एक पंछी को आज़ाद कर रहा था।
कभी-कभी, एक की जान बख़्श देता हूँ।
मुझे थोड़ा कम बर्बर महसूस होता है।
ज़रा शांत हो जाओ।
ऐसा कुछ मत करना जिसका पछतावा हो।
तुमने डेविड के महल से जाते ही एक चिट्ठी भेजी थी।
किसे? और उसमें क्या लिखा था?
यह जानकर तुम ऐसे जंजाल में फँस जाओगे जिससे दूर रहना ही बेहतर है।
मुझे इसी वक़्त बताओ, एदोमी।
मैं जानता हूँ कि तुम्हारे दिल में राजकुमारी मीखाल क्या जगह है।
जो जैसा हो रहा है उसे वैसे ही होने दो,
और आख़िर में तुम मेरा ही आभार मानोगे।
क्या आपने डेविड से कहा कि वह मुझसे शादी कर सकता है?
आवाज़ नीची करो, मीखाल।
क्या आपने ऐसा कहा?
हाँ।
वह अपनी काबिलियत साबित कर रहा है?
अपनी काबिलियत साबित कर रहा है?
इतना कुछ करने के बावजूद?
ज़बान संभालकर बात करो, मीखाल।
आप हमेशा उन लोगों को चोट क्यों पहुँचाते हैं जो आपके वफ़ादार हैं?
हाँ, डेविड मुझे चाहता है, पर वह आपसे भी प्यार करता है।
वह आपके लिए कुछ भी कर सकता है। और…
वह कहाँ है? पिताजी, आपने उसे कहाँ भेजा है?
चलो।
हाँ?
राजकुमार। माफ़ी चाहता हूँ।
योआब।
डेविड को लेकर एक मसला है।
मुझे लगता है वह ख़तरे में है।
जाओ।
साँस लेना मुश्किल है।
यहाँ पर कुछ तो गड़बड़ है।
पहरेदारों को देखो।
अगर केवल पहरेदार बचे हैं, तो अब तक आग क्यों जल रही है?
मुझे नहीं पता।
रुको! यह एक जाल है!
छुप जाओ!
उन्हें ज़िंदा जला दो।
इतनी जल्दी जा रही हो?
महारानी।
मेरी तबियत ठीक नहीं लग रही।
यह तो अफ़सोस की बात है।
देखकर लगा तुम काफ़ी मज़ा कर रही थीं।
काफ़ी बन-ठनकर…
दिखावा कर रही थीं।
वह तुमसे ऊब जाएँगे।
तब क्या होगा?
ऐसा हो सकता है कि वह आपसे ऊब जाएँ।
-उन्होंने सभी निकास बंद कर दिए! चलो! -उन्हें पता था कि हम आ रहे हैं!
हमारे साथ धोखा हुआ है!
हम यहाँ ज़िंदा जलकर राख हो जाएँगे, सेनापति!
इन मटकों को दरवाज़ों तक ले जाने में मेरी मदद करो!
बाहर निकलने का यही एक रास्ता है!
-डेविड। -मैं जानता हूँ!
हम आग का मुकाबला आग से करेंगे।
धक्का दो!
-भाइयो। वे मुझे मारना चाहते हैं। -छुप जाओ।
अगर हम इससे बच निकले, तो मैं उन्हें आगे वाले दरवाज़े पर ले जाऊँगा।
तुम लोग छिटककर ख़ुद को बचा लेना।
तैयार हो?
हम तैयार हैं।
चलो!
वह वहाँ पर है!
यहाँ पर!
-डेविड को मार डालो! -उसे पकड़ो!
उसे काबू में करो!
डेगानॉर, रुको! डेगानॉर!
पीछे हटो!
मैं उसे अपने हाथों से ख़त्म करूँगा।
मैं उसकी मदद करूँ?
नहीं।
परमेश्वर को फ़ैसला करने दो।
महाराज, मुझे यह ख़त्म करने दीजिए।
हाशेम?
-नाम? -परमपिता परमेश्वर।
-ऐसा है? और कोई और नहीं हो सकता… -हमें किसी और की ज़रूरत नहीं है।
महाराज। वह अकेला है।
पर अब उनका ईश्वर उसके साथ है।
सॉल के साथ नहीं।
दैत्य संहारक, तुम्हारे राजा ने तुमसे विश्वासघात किया।
उसके लिए क्यों लड़ रहे हो?
तुम सब, उसे पकड़ो!
डेविड की रक्षा करो।
कप्तान।
पीछे हटने का इशारा दो।
पीछे हटो!
वापस आओ!
पीछे हटो! वापस आओ!
वापस जा रहे हैं!
वे वापस जा रहे हैं!
महाराज।
फ़िलिस्तीनी भट्टी तबाह हो चुकी है।
उसे जलाकर राख कर दिया है, जैसा वादा किया था।
पर हमें काफ़ी नुकसान हुआ।
क्योंकि वे जानते थे कि हम आ रहे हैं।
इस महल में किसी ने हमसे विश्वासघात किया है।
और फिलिस्तीनी?
तुमने मेरे हुक्म के मुताबिक सौ मारे?
नहीं।
मैंने दो सौ मारे।
यह सच है।
मैं मीखाल से शादी करूँगा।
और कल तक आपके ऐलान की उम्मीद करता हूँ।
वह हो जाएगा।
जैसा मैंने वादा किया था।
मेरी बीवी कहाँ है?
डेविड?
डेविड।
-तुम्हें क्या हुआ? -मीखाल।
मीखाल।
मुझसे शादी कर लो।
हाँ।
हमारी योजना में कोई खोट नहीं थी।
तुमने उसे पहले से ज़्यादा ताक़तवर बना दिया!
नहीं, आपने वह ख़ुद किया है।
मेरी चेतावनी के बावजूद।
अब मुझे समझ में आ गया।
साफ़-साफ़ समझ में आ गया।
तुम ही मेरा श्राप हो।
श्राप?
मैंने आज तक जो किया, वह आपकी ख़ातिर किया।
मैं आपको बचाने के लिए अपने घर में एक पुजारिन लेकर आई।
आपकी रक्षा के लिए, मैंने अपने बेटे को निर्वासित किया।
तुम एक दुष्ट औरत हो।
तुम्हारे हर शब्द में बुराई भरी है।
और आप एक कमज़ोर और डरपोक आदमी हो,
जिसे राजा जैसा महसूस करने के लिए एक नौकरानी की ज़रूरत पड़ती है!
ईश्वर मुझे तुम्हारे मुँह से निकली एक भी बात पर यकीन करने के लिए माफ़ करें!
ईश्वर।
आप ईश्वर की पूजा नहीं करते।
आप अपनी पूजा करते हो।
और इसके लिए हमें ज़िम्मेदार ठहराया जाता है।
मैं समझती हूँ कि आप उस चरवाहे से क्यों पल्ला नहीं झाड़ पाते।
क्योंकि अंदर ही अंदर, आप भी वह सच जानते हो।
वही सच जो सैमुअल ने बोला था।
वे शब्द जिन्हें सुनकर इज़राइल का राजा बिस्तर में दुबककर रोने लगा था।
आपने मुझसे पूछा था कि मैंने एश्बाल के सिर पर ताज क्यों पहनाया था।
इसी वजह से।
आपका राज ख़त्म हो गया।
सॉल…
ईश्वर ने आपसे हर आस छोड़ दी है।
अहिनोहम!
महाराज को संभालो।
मुझसे दूर हटो!
माँ?
यहाँ से निकल जाओ!
-इस घर से निकल जाओ! -रुक जाइए, पिताजी!
ऐसा मत कीजिए! रुक जाइए!
-रुक जाइए, पिताजी! -मुझसे दूर हटो!
यहाँ से निकल जाओ!
मेरी ज़िंदगी से निकल जाओ!
-तुम एक गद्दार हो! -रुक जाइए!
बस कीजिए! रुक जाइए, पिताजी!
बाहर निकलो!
इस घर से निकल जाओ!
सब ख़त्म हो चुका है! दफ़ा हो जाओ!
तुमने परमेश्वर की निंदा की
और मेरे राज्य का अपमान किया!
तुम्हें निर्वासित किया जाता है!
अब आपको पता चला कि कैसा महसूस होता है…
जब वही लोग धोखा देते हैं जो प्रेम करने का दावा करते हैं।
संवाद अनुवादक श्रुति शुक्ला